© Анелия Николова

Тази вечер на 72 години е починал бившият директор на Националния исторически музей Божидар Димитров, съобщиха за Агенция "Фокус" близки на семейството.

Историк по образование той бе министър без портфейл, който отговаря за българите в чужбина в първия кабинет "Борисов".



В миналото имаше авторско предаване в ефира на БНТ.

В началото на юни той запази в съда името "Кан Кубрат" за основаното от него надпартийно движение за възход и величие на България през март.

Една от последните му инициативи като директор на музея, откъдето се пенсионира през есента на миналата година, беше преместването на църквата в Беренде в София.